One Hour with You

One Hour with You (títol orichinal en anglés, en aragonés Una hora con tú, estrenada en Aragón con o suyo títol traduciu enta lo castellano de Una hora contigo) ye una cinta estausunidense de cine musical de l'anyo 1932, dirichida por George Cukor y Ernst Lubitsch seguntes un guión de Samson Raphaelson (remake de The Marriage Circle, de 1924, dirichida por Ernst Lubitsch con guión de Paul Bern, basau en una obra teatral de Lothar Schmidt).

A banda sonora orichinal d'a cinta ye de W. Franke Harling, Oscar Straus, Rudolph G. Kopp y John Leipold, con dirección de fotografía de Victor Milner. L'elenco d'a cinta incluye a destacaus actors d'ixas envueltas, como Maurice Chevalier, Jeanette MacDonald, Genevieve Tobin, Charles Ruggles, Roland Young, Josephine Dunn, Richard Carle, Barbara Leonard u George Barbier.

A cinta se conserva en l'UCLA Film and Television Archive con as suyas colors orichinals y con as tintas restauradas.

 Reparto 
 Maurice Chevalier en o papel de Dr. Andre Bertier.
 Jeanette MacDonald en o papel de Colette Bertier.
 Genevieve Tobin en o papel de Mitzi Olivier.
 Charles Ruggles en o papel dAdolph.
 Roland Young en o papel de Professor Olivier.
 Josephine Dunn en o papel de Mademoiselle Martel.
 Richard Carle en o papel d'''Henri Dornier, detective privau.
 Barbara Leonard en o papel de doncella de Mitzi.
 George Barbier en o papel de Comisionau de Policía.
 Donald Novis en o papel de Crooner.
 Charles Coleman en o papel de Marcel (no acreditau).
 Kent Taylor en o papel de convidau a la fiesta (no acreditau).

 Argumento 
O doctor André Bertier (Maurice Chevalier) vive en un matrimonio feliz con a suya muller Colette (Jeanette MacDonald) pero o suyo matrimonio se veye en periglo en plegar la millor amiga d'a suya muller, Mitzi Olivier (Genevieve Tobin), qui prebará de convertir-se en l'amant d'André en decindo-le a Colette que o suyo esposo ye enamorau d'una tal Martel (Josephine Dunn). Colette, mientres un baile, troba bellas vegadas a lo suyo mariu en companyía de Martel y plega a creyer que o suyo mariu l'enganya con ella. Tanimientres, ye con Mitzi con qui l'enganya.

L'esposo de Mitzi, o profesor Olivier (Roland Young) tien conoixencia de tot ixo a traviés d'un detective privau y decide solicitar l'esvurcio, en citando como testimonio a André, que se trobaría asinas obligau a reconoixer publicament a suya infidelidat. De mientras, Colette preba de consolar-se acceptando as declaracions amorosas d'Adolph (Charles Ruggles), un d'os suyos amigos. Tanimientres, Mitzi finalment marcha enta Lausana y deixa solos a André y Colette, que pueden asinas tornar en a suya vida de matrimonio feliz.

 Premios 
One Hour with You estió nominada a l'Oscar a la Millor Cinta en 1932 en a 5ena edición d'os Premios Oscar.

 Se veiga tamién 
 Cine en 1932.
 Cintas de 1932.

 Referencias 

 Enlaces externos 
  One Hour with You en Internet Movie Database.
  One Hour with You en AllMovie.
  One Hour with You en TCM Movie Database.
  One Hour with You en lAmerican Film Institute Catalog''.
  One Hour with You en Rotten Tomatoes.

Categoría:Cintas con banda sonora orichinal de John Leipold
Categoría:Cintas con banda sonora orichinal d'Oscar Straus
Categoría:Cintas con banda sonora orichinal de Rudolph G. Kopp
Categoría:Cintas con banda sonora orichinal de W. Franke Harling
Categoría:Cintas con dirección de fotografía de Victor Milner
Categoría:Cintas con guión de Samson Raphaelson
Categoría:Cintas con montache de William Shea
Categoría:Cintas d'Estaus Unius
Categoría:Cintas de cine de comedia
Categoría:Cintas de cine musical
Categoría:Cintas dirichidas por Ernst Lubitsch
Categoría:Cintas dirichidas por George Cukor
Categoría:Cintas en anglés
Categoría:Cintas en francés
Categoría:Cintas interpretadas por Barbara Leonard
Categoría:Cintas interpretadas por Charles Ruggles
Categoría:Cintas interpretadas por Genevieve Tobin
Categoría:Cintas interpretadas por George Barbier
Categoría:Cintas interpretadas por Jeanette MacDonald
Categoría:Cintas interpretadas por Josephine Dunn
Categoría:Cintas interpretadas por Maurice Chevalier
Categoría:Cintas interpretadas por Richard Carle
Categoría:Cintas interpretadas por Roland Young
Categoría:Cintas producidas por Ernst Lubitsch
Categoría:Nominada a l'Oscar a la Millor Cinta